Ma unustasin varsti ära mis ma Rummi juures õppinud. Õppimise sundust vanemate poolt ei olnud. Nad arvasid, et ma olla tark küll. Isa kiitis alati teistele, et tema poeg on saksa koolis koolitatud. Suure-Jaani kiriku juure asutati kihelkonnakool. Teised isad panid sinna oma pojad õppima. Minu isa lubas mind ka panna ja arvas, et kui poiss seal paar nädalat õpib, siis on ta tark küllalt. Aga see jäi paljaks lubamiseks.